CELEX: 52016PC0579
Language: da
Date: 2016-09-14
Title: Forslag til RÅDETS AFGØRELSE om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)

EUROPA-KOMMISSIONEN
            Bruxelles, den 14.9.2016
            COM(2016) 579 final
            2016/0273(NLE)
            Forslag til
            RÅDETS AFGØRELSE
            om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning om, hvilke foranstaltninger der bør træffes i vinsektoren for at tilgodese producenternes, forbrugernes og de øvrige aktørers interesser, ii) bistand til andre internationale organisationer, der beskæftiger sig med standardisering, og iii) bistand til international samordning af nuværende praksis og standarder. For tiden er 46 stater medlemmer af OIV, heriblandt 21 EU-medlemsstater. EU er ikke medlem af OIV på nuværende tidspunkt.
            
            
               På EU-plan berøres EU-lovgivningen af nogle af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (forordningen om den fælles markedsordning, EUT L 347 af 20.12.2013, s. 671). I forordningen om den fælles markedsordning henvises der til OIV-resolutionerne i følgende bestemmelser:
            
            
               -visse af de analysemetoder til bestemmelse af sammensætningen af vinavlsprodukter, der er vedtaget og offentliggjort af OIV, og som Kommissionen skal tage udgangspunkt i, medmindre de er ineffektive eller uhensigtsmæssige til opfyldelsen af de mål, Unionen forfølger (artikel 80, stk. 5, i forordningen om den fælles markedsordning)
            
            
               -visse renheds- og identitetsspecifikationer for de stoffer, der anvendes i forbindelse med ønologiske fremgangsmåder, således at de regler på området, der er vedtaget og offentliggjort af OIV, rent faktisk bliver bindende i EU (artikel 9 i Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed, EUT L 193 af 24.7.2009, s. 1)
            
            
               -ønologiske fremgangsmåder, der er vedtaget og offentliggjort af OIV, og som Kommissionen skal tage hensyn til, når den giver tilladelse til sådanne fremgangsmåder (artikel 80, stk. 3, litra a), i forordningen om den fælles markedsordning) og
            
            
               -de samme ønologiske fremgangsmåder, hvor de i henhold til artikel 80, stk. 3, anvendes til produktion af vine i tredjelande forud for tilladelsen (artikel 90, stk. 2, i forordningen om fusionsmarkedsordningen).
            
            
               I henhold til Kommissionens forordning (EF) nr. 2870/2000 af 19. december 2000 om EF-referenceanalysemetoder for spiritus (EFT L 333 af 29.12.2000, s. 20) berører visse af de resolutioner, som vedtages og offentliggøres af OIV, ligeledes EU-lovgivningen. Artikel 3 i forordning 2870/2000 indeholder henvisninger til OIV-resolutioner, hvor der ikke er fastsat EF-referenceanalysemetoder til påvisning og kvantitativ bestemmelse af de stoffer, der er indeholdt i det pågældende produkt.
            
            
               På baggrund af de drøftelser, der har fundet sted under ekspertgruppernes forberedende møder til OIV's generalforsamling, kan det forventes, at følgende resolutioner, der får retsvirkning i EU-retten, sættes på generalforsamlingens dagsorden til vedtagelse:
            
            
               –I resolutionsudkastene OENO-TECHNO 10-444, 14-543, 14-545A, 14-545B, 14-567A, OENO-MICRO 14-546 og ECO-DROCON 13-523  fastlægges der nye ønologiske fremgangsmåder. Disse resolutioner vil berøre gældende EU-ret, jf. artikel 80, stk. 3, litra a), og artikel 90, stk. 2, i forordning (EU) nr. 1308/2013.
            
            
               –I resolutionsudkastene OENO-SPECIF 12-506 og 15-575 fastlægges renheds- og identitetsspecifikationer for et stof, der anvendes i forbindelse med en ønologisk fremgangsmåde. OIV har offentliggjort og anbefalet disse ønologiske fremgangsmåder på betingelse af, at specifikationerne for det anvendte stof vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). Disse resolutioner vil berøre gældende EU-ret, jf. artikel 80, stk. 3, litra a), artikel 90, stk. 2, i forordning (EU) nr. 1308/2013 og artikel 9 i Kommissionens forordning (EF) nr. 606/2009.
            
            
               –I resolutionsudkastene OENO-SCMA 13-526, 14-552, 14-553 og 14-566 fastlægges der analysemetoder. Disse resolutioner vil berøre gældende EU-ret, jf. artikel 80, stk. 3, litra a), og artikel 80, stk. 5, i forordning (EU) nr. 1308/2013.
            
            
               Ovennævnte resolutioner er blevet drøftet indgående af videnskabelige og tekniske eksperter inden for vinsektoren. De bidrager til den internationale harmonisering af vinstandarden og opstiller rammer, som sikrer fair konkurrence ved handel med vinavlsprodukter. De bør derfor støttes.
            
            
               
                  Som det tidligere har været tilfældet, forventes det, at dagsordenen for OIV's generalforsamling stadig kan blive ændret, og at yderligere resolutioner, som berører gældende EU-ret, sættes på dagsordenen. For at sikre at generalforsamlingens arbejde er effektivt, samtidig med at bestemmelserne i traktaterne overholdes, vil Kommissionen supplere og/eller ændre nærværende forslag i god tid, så Rådet kan vedtage den holdning, der skal indtages for disse resolutioner.
               
            
            
               2016/0273 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 9,
            
            
               under henvisning til forslag fra Europa-Kommissionen,
            
            
               ud fra følgende betragtninger:
            
            
               (1)Den Internationale Vinorganisation (OIV) vil på sin kommende generalforsamling den XX. oktober 2016 behandle og eventuelt vedtage resolutioner, der berører EU-lovgivningen.
            
            
               (2)Unionen er ikke medlem af OIV på nuværende tidspunkt. 21 EU-medlemsstater er medlemmer af OIV. Disse medlemsstater kan foreslå ændringer til udkastene til OIV-resolutioner og vil blive bedt om at vedtage nogle af udkastene til OIV-resolutionerne på OIV's næste generalforsamling den XX. oktober 2016.
            
            
               (3)Unionens holdning til nævnte resolutioner for så vidt angår de områder, der hører under dens kompetence, bør derfor vedtages af Rådet og udtrykkes på OIV-møderne af de medlemsstater, der er medlemmer af OIV, idet de handler i fællesskab i Unionens interesse.
            
            
               (4)EU-lovgivningen berøres af visse af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013
                  1
                og Kommissionens forordning (EF) nr. 606/2009
                  2
               .
            
            
               (5)I artikel 80, stk. 3, litra a), i forordning (EU) nr. 1308/2013 fastsættes det, at Kommissionen skal tage hensyn til de ønologiske fremgangsmåder og analysemetoder, der anbefales og er offentliggjort af (OIV), når den giver tilladelse til ønologiske fremgangsmåder.
            
            
               (6)Det fremgår af artikel 80, stk. 5, i forordning (EU) nr. 1308/2013, at Kommissionen skal fastsætte analysemetoder til bestemmelse af sammensætningen af vinavlsprodukter på grundlag af relevante metoder, der er anbefalet og offentliggjort af OIV, medmindre de er ineffektive eller uhensigtsmæssige til opfyldelsen af de mål, Unionen forfølger.
            
            
               (7)I henhold til artikel 90, stk. 2, i forordning (EU) nr. 1308/2013, skal vinavlsprodukter, der importeres til Unionen, fremstilles efter de ønologiske fremgangsmåder, der er godkendt af Unionen i medfør af nævnte forordning eller, hvis tilladelsen endnu ikke er givet, efter de ønologiske fremgangsmåder, der er anbefalet og offentliggjort af OIV.
            
            
               (8)Det fremgår af artikel 9 i forordning (EF) nr. 606/2009, at det er de specifikationer, som er fastsat og offentliggjort af OIV, der gælder, hvis Kommissionen ikke har fastsat renheds- og identitetsspecifikationer for de stoffer, der anvendes i forbindelse med de ønologiske fremgangsmåder.
            
            
               (9)I resolutionsudkastene OENO-TECHNO 10-444, 14-543, 14-545A, 14-545B, 14-567A, OENO-MICRO 14-546 og ECO-DROCON 13-523  fastlægges der nye ønologiske fremgangsmåder. Disse resolutioner vil berøre EU-retten, jf. artikel 80, stk. 3, litra a), og artikel 90, stk. 2, i forordning (EU) nr. 1308/2013.
            
            
               (10)I udkast til resolution OENO-SPECIF 12-506 og 15-575 fastlægges renheds- og identitetsspecifikationer for et stof, der anvendes i forbindelse med en ønologisk fremgangsmåde. OIV har offentliggjort og anbefalet disse ønologiske fremgangsmåder på betingelse af, at specifikationerne for det anvendte stof vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). Disse resolutioner vil berøre EU-lovgivningen, jf. artikel 80, stk. 3, litra a), artikel 90, stk. 2, i forordning (EU) nr. 1308/2013 og artikel 9 i Kommissionens forordning (EF) nr. 606/2009.
            
            
               (11)I udkast til resolution OENO-SCMA 13-526, 14-552, 14-553 og 14-566 fastlægges der analysemetoder. Disse resolutioner vil berøre EU-retten, jf. artikel 80, stk. 3, litra a), og artikel 80, stk. 5, i forordning (EU) nr. 1308/2013.
            
            
               (12)Resolutionerne er blevet drøftet indgående af videnskabelige og tekniske eksperter inden for vinsektoren. De bidrager til den internationale samordning af vinstandarden og opstiller rammer, som sikrer fair konkurrence ved handel med vinavlsprodukter. De bør derfor støttes.
            
            
               (13)For at give den nødvendige fleksibilitet under forhandlingerne forud for OIV's generalforsamling bør de medlemsstater, der er medlemmer af OIV, kunne tilslutte sig ændringer til disse resolutioner, forudsat at sådanne ændringer ikke ændrer indholdet heri —
            
            
               VEDTAGET DENNE AFGØRELSE: 
            
            
               Artikel 1
            
            
               De medlemsstater, der er medlemmer af OIV, og som handler i fællesskab i Unionens interesse, skal på OIV's generalforsamling i 2016 udtrykke Unionens holdning, der skal være i overensstemmelse med bilaget til denne afgørelse.
            
         
         
            
               Artikel 2
            
            
               1.Hvis der er sandsynlighed for, at den i artikel 1 omhandlede holdning bliver påvirket af ny videnskabelig eller teknisk information inden eller under møder i OIV, skal medlemsstater, der er medlemmer af OIV, kræve, at afstemningen på OIV's generalforsamling udskydes, indtil Unionens holdning er fastlagt på grundlag af de nye elementer.
            
            
               2.Efter koordination, navnlig koordination på stedet, og uden at Rådet skal træffe yderligere afgørelse om fastlæggelse af Unionens holdning kan de medlemsstater, der er medlemmer af OIV, og som handler i fællesskab i Unionens interesse, tilslutte sig ændringer til de udkast til resolutioner i bilaget til denne afgørelse, der ikke ændrer indholdet heri.
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
               
               
                  
                     (2)
                  Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 14.9.2016
            COM(2016) 579 final
            BILAG
            til
            Rådets afgørelse
            om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)
            
               
         
         
            
               BILAG
            
            
            
               Med forbehold af eventuelle ændringer som følge af den seneste udvikling støtter de medlemsstater, der handler i fællesskab i Unionens interesse, kun følgende resolutionsudkast på trin 7 vedrørende analysemetoder til bestemmelse af sammensætningen af vinavlsprodukter, renheds- og identitetsspecifikationer for de stoffer, der anvendes i forbindelse med de ønologiske fremgangsmåder, samt ønologiske fremgangsmåder:
            
            
               OENO-MICRO 14-546, anvendelse af ikke-saccharomyces-gærarter – revision af de pågældende dossierer som omhandlet i den internationale kodeks for ønologiske fremgangsmåder
            
            
               OENO-SPECIF 12-506, monografi over selektiv zeolit (faujasit)
            
            
               OENO-SPECIF 15-575, monografi over proteiner af planteoprindelse – ajourføring af specifikationerne for jern og andre metaller
            
            
               OENO-TECHNO 10-444, anvendelse af filterplade med selektive zeolitter til absorption af chloranisoler
            
            
               OENO-TECHNO 14-543, behandling af vine med polyaspartater
            
            
               OENO-TECHNO 14-545 A, ajourføring af dossieret om oxygenering af most
            
            
               OENO-TECHNO 14-545 B, ajourføring af dossieret om oxygenering af vin
            
            
               OENO-TECHNO 14-567 A, sondring mellem tilsætningsstoffer og forarbejdningshjælpestoffer – del 1
            
            
               ECO-DROCON 13-523, vin med modificeret alkoholindhold, der er opnået ved fjernelse af alkohol
            
            
               OENO-SCMA 13-526, bestemmelser om anvendelse af ophavsretligt beskyttede metoder, der skal vedtages af OIV
            
            
               OENO-SCMA 14-553, analyse af flygtige forbindelser i vin ved hjælp af gaskromatografi 
            
            
               OENO-SCMA 14-552, dosering af sukker i vin ved hjælp af højtryksvæskekromatografi – ajouføring af metode OIV-MA-AS311-03
            
            
               OENO-SCMA 14-566, drikkevarer med lavt alkoholindhold – ajourføring af metode OIV-MA-AS312-01A